Oficiālais Vēstnesis L 297 , 02/12/1993 Lpp. 0025 - 0026

Speciālizdevums somu valodā: Nodaļa 4 Sējums 5 Lpp. 0134

Speciālizdevums zviedru valodā: Nodaļa 4 Sējums 5 Lpp. 0134



Komisijas lēmums (1993. gada 19. novembris), ar ko izveido Zivsaimniecības zinātnes, tehnikas un ekonomikas komiteju (93/619/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, tā kā Kopienas zvejniecības un akvakultūras sistēmas ieviešanai ir vajadzīga augsti kvalificēta zinātniskā personāla palīdzība, jo īpaši, jūras un zivsaimniecības bioloģijas, zvejas tehnoloģijas, zivsaimniecības ekonomikas vai līdzīgu disciplīnu piemērošanā vai saistībā ar pētījumu prasībām zvejniecības un akvakultūras nozarēs; tā kā palīdzību varētu sniegt Komisijā izveidota pastāvīga komiteja; tā kā pašreizējās Zivsaimniecības zinātnes un tehnikas komitejas, kas izveidota ar Komisijas Lēmumu 79/572/EEK [1], kurā grozījumi izdarīti ar Spānijas un Portugāles Pievienošanās aktu, pilnvaras būtu attiecīgi jāgroza; tā kā skaidrības labad minētais lēmums tādēļ būtu jāaizstāj, IR PIEŅĒMUSI ŠĀDU LĒMUMU. 1. pants Ar šo Komisijā izveido Zivsaimniecības zinātnes, tehnikas un ekonomikas komiteju, še turpmāk "Komiteja". 2. pants 1. Komiteja var saņemt Komisijas konsultācijas par visām problēmām, kas saistītas ar noteikumiem, kuri reglamentē piekļūšanu Kopienas zvejas zonām un resursiem, kā arī to izmantošanu. 2. Komiteja sagatavo ikgadēju ziņojumu par stāvokli attiecībā uz zivsaimniecības resursiem un par zvejas darbību attīstību saistībā ar bioloģiskajiem, tehniskajiem un ekonomiskajiem faktoriem. Tā ziņo arī par zivsaimniecības resursu stāvokļa ekonomisko ietekmi. 3. Komiteja katru gadu ziņo par darbu un prasībām zivsaimniecības un akvakultūras nozares zinātniskās, tehniskās un ekonomiskās izpētes koordinācijas jomā. 4. Komiteja var vērst Komisijas uzmanību uz 1., 2. un 3. punktā minētajām problēmām. 3. pants Komitejas sastāvā ir ne vairāk kā 28 locekļi. 4. pants Komitejas locekļus izraugās Komisija no augsti kvalificētiem zinātnes darbiniekiem, kas ir kompetenti 2. pantā minētajās jomās. 5. pants Komiteja no saviem locekļiem ievēl priekšsēdētāju un divus priekšsēdētāja vietniekus. Viņus ievēl ar vienkāršu locekļu balsu vairākumu. 6. pants 1. Komitejas locekļu, priekšsēdētāja vai priekšsēdētāja vietnieku pilnvaru laiks ir divi gadi. To var pagarināt. Komitejas priekšsēdētāju un priekšsēdētāja vietniekus tomēr nevar ievēlēt no jauna tūlīt pēc tam, kad viņi savus pienākumus ir pildījuši divus divu gadu laikposmus pēc kārtas. Par pienākumu pildīšanu nepienākas atalgojums. Pēc divu gadu laikposma beigām Komitejas locekļi, priekšsēdētājs vai priekšsēdētāja vietnieki turpina pildīt pienākumus līdz to aizstāšanai vai pilnvaru laika pagarināšanai. 2. Ja loceklim, priekšsēdētājam vai priekšsēdētāja vietniekam nav iespējas turpināt pilnvaru laiku vai ja viņš brīvprātīgi atkāpjas, uz termiņa atlikušo laiku, atkarībā no gadījuma, viņu aizstāj saskaņā ar 4. vai 5. pantā noteikto kārtību. 7. pants 1. Rīkojoties sadarbībā ar Komisijas amatpersonām, Komiteja var veidot iekšējās darba grupas. 2. Darba grupu pienākums ir sniegt ziņojumus Komitejai par pēdējās izraudzītajiem jautājumiem. 8. pants 1. Komiteja un darba grupas sanāk pēc Komisijas pārstāvja uzaicinājuma. 2. Komisijas pārstāvis un pārējās Kopienas amatpersonas un attiecīgie pārstāvji piedalās Komitejas un darba grupu sanāksmēs. 3. Komisijas pārstāvis var uzaicināt piedalīties sanāksmēs personas, kam ir speciālas zināšanas par pētījuma priekšmetu. 4. Komisija nodrošina Komitejai un darba grupām sekretariāta pakalpojumus. 9. pants 1. Komiteja savās apspriedēs izskata Komisijas lūgumus sniegt atzinumu. Par tiem nebalso. Komisijas pārstāvis, uzaicinot Komiteju sniegt atzinumu, var noteikt laikposmu, kurā tas ir jāsniedz. 2. Ja Komitejas locekļi ar vienprātīgu lēmumu pieņem prasīto atzinumu, Komiteja sagatavo kopējus secinājumus. Ja vienprātīga lēmuma nav, apspriedes gaitā pieņemtās nostājas ieraksta ziņojumā, par ko atbildīgs ir Komisijas pārstāvis. 10. pants Saskaņā ar Līguma 214. panta noteikumiem Komitejas locekļi neizpauž informāciju, ko ieguvuši, strādājot Komitejā, ja Komisijas pārstāvis viņus informē, ka prasītais atzinums attiecas uz konfidenciāliem jautājumiem. Šajā gadījumā sanāksmēs piedalās tikai Komitejas locekļi, Komisijas pārstāvis un citas amatpersonas un attiecīgie Komisijas aģenti. 11. pants 1. Ar šo atceļ Lēmumu 79/572/EEK. 2. Personas, kas, pamatojoties uz 1. punktā atcelto lēmumu, ir Zivsaimniecības zinātnes un tehnikas komitejas locekļi, paliek Komitejas locekļi līdz savu pilnvaru termiņa beigām. 3. Šā lēmuma 6. panta noteikumus mutatis mutandis piemēro pēc 2. punktā minēto locekļu pilnvaru laika beigām. Briselē, 1993. gada 19. novembrī Komisijas vārdā — Komisijas loceklis Yannis Paleokrassas [1] OV L 156, 23.6.1979., 29. lpp. --------------------------------------------------